Faaqidaadda: Lacagta la Duldhigan Madaxda Al-shabab
Barnaamijkeena todobaadkan waxa uu ku saabsanyahay lacago dowladda Mareykanka ay dhawaan dul dhigtay madaxda Al-shabab
Barnaamijkan wuxuu ka hadlayaa lacagta abaal marinta ah ee uu dhawaan Mareykana dul dhigay madaxda sar sare ee Al-shabab. Lacagahaasi iyo shaqsiyaadka la dul dhigay oo toddoba ah ayaa kala ah sidan: $7 million: Axmed Cabdi aw-Maxamed, (Godane) Madaxa Kooxda Al-Shabaab $5 million: Ibrahim Xaji Jama, hogaamiye sare oo ka soo jeeda Somaliland oo ka mid ah aasaasayaashii Al-shabab $5 million: Fuad Maxamed Khalaf, oo heysta baasa boorada Swedan iyo Somalia, oo kooxda lacago u ururin jiray weeraro toos ahna ka qeybgalay. $5 million: Bashir Maxamed Mahamoud, oo ah Taliye military iyo isku duwaha howlgalada Alqacida ee Somalia $5 million: Mukhtar Robow, afhayeenkii hore ee Alshabab ahna hogaamiye saameyn ku leh Al-shabab. $3 million: Zakariya Ismail Ahmed Hersi, madaxa sirdoonka Al-shabab iyo $3 million oo la dul dhigay Abdullahi Yare, oo ah madaxa howlaha warbaahinta ee howlgalada Al-shabab . Barnaamijka oo ay marti ku yihiin Sheikh Cabdiraxman Janaqow oo ah xildhibaan ka tirsan Baarlamanka Somalia, waxa uu ku suganyahay magaalada Munich ee dalka Jarmalka, Xassan Shikh Maxamud oo madax u ah xisbiga Nabadda iyo horumarin oo ku sugan Muqdisho, Maxamed Al-Amin Al-hadi oo ka madax u ah xarunta cilmi barista iyo warfaafinta ee Al-shaahid ee London. Qeybta dabe ee barnaamijkana waxaad ku dhageysan doontaan aragtiyada qaar ka mid ah dhageystayaasha VOAda ay ka dhiibteen arintan. Barnaajijka halkan hoose ka dhageyso.